تورکیه جمهوریتی تشقی ایشلر وزیری مولود چاووش اوغلی اسرائیل نینگ مسجد اقصی گه قره ته هجوملرینی دایمی توخته تیب قوییشی کیره ک لیگی بوییچه چقیریق قیلدی.
چاووش اوغلی روسیه تشقی ایشلر وزیری سرگی لاوروف بیلن اوچره شووی نینگ آرتیدن پایتخت انقره ده جایلشگن جمهور رئیسلیک مجتمعیده اویوشتیریلگن مشترک مطبوعاتی کنفرانسده اسرائیل نینگ مسجد اقصی گه قره ته هجوملری حقیده گپیردی.
چاووش اوغلی "اسرائیل نینگ رمضان آییده حرم شریف نینگ قدسیتینی و تاریخی مقامینی اخلال ایتگن بو هجومینی لعنتله یمن. اینیقسه بو جایده عبادت قیلگنلر مسلمانلرگه قره ته اسرائیل پولیسی نینگ یانداشووی قبول قیلینمه یدی. غیر انسانی دیر" دیدی.
چاووش اوغلی اسرائیل تشقی ایشلر وزیری ایلی کوهن نینگ تورکیه سفری چاغیده مسجد اقصی نینگ مقامینی قوریقلشلرینی بوییچه تعهدلرینی تاکییدله گنینی ایسله تیب اوتگن ییلی هم رمضان آییده بحران یوزبیرگنینی معلوم قیلدی.
چاووش اوغلی جنابلری،
"بوگونگی کونده اسرائیل ده خوفسیزلیک ایشلری اینگ عرقچی، اینگ فاشیست بیر سیاستچی گه بیریلگن دیر. (افراطی ساغچی ملی خوفسیزلیک وزیری ایتمار) بن گویرگه بیریلگن دیر. بناً بیزنینگ اسرائیل گه چقیریغیمیز، مسجد اقصی گه قره ته هجوملرینی توخته تگن لیکلریدن آلدینراق خبر بولدیک. قاله ویرسه بو هوا هجوملرینی دایمی توخته تیب قوییشلری کیره ک" دیب گپیردی.
تشقی ایشلر وزیری چاووش اوغلی؛
"بیز تورکیه اوله راق اسرائیل بیلن قیته دن بیر دیالوگ فضاسینی باشله تدیک. بیراق شونی برچه نی اینقسه اسرائیل نینگ بیلیشی کیره ک کی بو فلسطین عوضی گه بولیشی ممکن ایمس. فلسطین، مسجد اقصی و بیت المقدس بیز اوچون قیزیل چیزیق دیر. بیز هیچ قچان بونرسه گه راضی بولمه یمیز." دیب ایتدی.
شونده ی بولیب چاووش اوغلی روسیه نینگ پایتختی مسکوده 3-4 اپریل تاریخلریده تورکیه، روسیه، ایران و بشارالاسد رژیمی تشقی ایشلر وزیری اورینباسرلری اورته سیده بولیب اوتگن 4 تامانلیک جلسه لرگه تماس قیلدی. چاووش اوغلی بو جلسه لرگه میزبانلیک قیلیشی و تیارگرلیگیده گی اورونیشلری طفیلی کسبداشی لاوروف بیلن روسیه تشقی ایشلر وزیرلیگی گه منتدارچیلیک بیلدیردی.
چاووش اوغیل مسکوده گی تورت تامانلیک جلسه لر اوچون شولرنی ایتدی:
مسکوده هر اولکه یانداشووینی و توشونچه سینی آچیق بیر شکلده تیلگه آلدی. بو جریان نینگ شو شکلده آچیق و شفاف آلغه باریشی کیره ک لیگی گه ایشانه میز. بیر ایککی جلسه ده همه نرسه گه ییچیم تاپیلمس لیگینی بیله میز. بیراق دیالوگ نینگ دوام ایتیشی کیره ک. مصلحتلرنینگ شو کلده دوام ایتیشی فایده لی بوله دی."
روسیه تشقی ایشلر وزیری سرگی لاوروف هم کسبداشی چاووش اوغلی بیلن اوزارا و خلق ارا کون ترتیبیده گی مهم موضوعلر اوستیده باش قاتیرگن لیکلرینی و ایککی اولکه نینگ مناسبتلریده گی یوتوق نینگ رهبرلر اورته سیده گی صمیمیت طفیلی قولگه کیریتیلگن لیگینی قید ایتدی.
لاوروف شولرنی ایتدی:
"بوگونگی ملاقاتده مناسبتیمیزده اهمیتی بولگن پروژه لریمیزنی تیلگه آلدیک. اینیقسه آق قدوق هسته ای سنترال نینگ قوریلیشیدن بحث قیلدیک. بو سنترال نینگ قوریلیشی تورکیه نینگ انرژی خوفسیزلیگینی کوپه یتیره دی. شونده ی بولیب 27 اپریلده سنترال نینگ بیرینچی بلاکیده هسته ای انرژی اوتکزگن بوله میز.
تورکیه ده بیر گاز مرکزی قوریله دی. روس انرژی منبعلرینی دنیا بازاریگه ییتکیزیش اوچون بیر مرکز قوره میز. بیلتور دولت رهبرلریمیز بو گاز مرکزی نینگ قوریلیشی بیلن تیگیشلی بیر قرار قبول قیلیب آلگندی. بو قرارنینگ قنچه توغری ایکن لیگینی یخشیراق درک ایتدیک."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
